વિદ્યા મોદીનો વેશ ધારણ કરી વડોદરામાં ફરશે તે વાતે વિવાદનો વંટોળ ફૂંકાયો હતો એવામાં આજે સવારે વડોદરા એરપોર્ટ પર વિદ્યાનું આગમન થયું ત્યારે તેનો વિરોધનો સામનો કરવો પડ્યો હતો. સ્થિતિ જોઇ વિદ્યાએ મોદીનો વેશ ધારણ કરવાનો કાર્યક્રમ પડતો મૂક્યો હતો. એટલું જ નહીં, પત્રકાર પરિષદમાં સવાલોના મારાથી વ્યાકુળ થઇ વિદ્યા ચાલુ કોન્ફરન્સે જ બહાર નીકળી ગઇ હતી. આ ઘટના બાદ બપોરના સમયે વિદ્યા મોદીના સમર્થક તરીકે પ્રસિદ્ધ થયેલા ખંડેરાવ માર્કેટમાં ચાની કીટલીવાળા કિરીટ મહિડાને મળવા નીકળી ત્યારે કિરીટ મહિડા લારી બંધ કરી ચાલ્યો જતાં વિદ્યાને અહીં પણ ધક્કો પડ્યો હતો અને અપમાનનો કડવો ઘૂંટડો પીવો પડ્યો હતો.